ΚΑΝΟΝΙΣΜΟΣ (ΕΚ) αριθ. 3519/93 ΤΗΣ ΕΠΙΤΡΟΠΗΣ της 21ης Δεκεμβρίου 1993 για τροποποίηση του κανονισμού (ΕΟΚ) αριθ. 3719/88 σχετικά με τις κοινές λεπτομέρειες εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προϊόντα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992, περί κοινής οργανώσεως αγοράς στον τομέα των σιτηρών (1), όπως τροποποιήθηκε από τον κανονισμό (ΕΟΚ) αριθ. 2193/93 της Επιτροπής (2), και ιδίως το άρθρο 9 παράγραφος 2, το άρθρο 12 παράγραφος 6, το άρθρο 13 παράγραφος 6 και το άρθρο 21, καθώς και τις αντίστοιχες διατάξεις των άλλων κανονισμών περί κοινής οργανώσεως των αγορών για τα γεωργικά προϊόντα,

Εκτιμώντας:

ότι η εφαρμογή των αρχών της αναλογικότητας καθιστά αναγκαίο να τροποποιηθούν αμέσως ορισμένοι κανόνες του καθεστώτος εκκαθαρίσεως των πιστοποιητικών που έχουν εκδοθεί υπό ειδικές περιστάσεις 7 ότι η καθυστέρηση με την οποία προσκομίζεται η απόδειξη χρησιμοποιήσεως των εν λόγω πιστοποιητικών πρέπει να τιμωρείται διαφορετικά ανάλογα με το αν υπήρξε ολική ή μερική χρησιμοποίηση των πιστοποιητικών 7

ότι η εφαρμογή των κανόνων όσον αφορά τη σύσταση των εγγυήσεων που καλύπτουν την έκδοση των πιστοποιητικών εισαγωγής, εξαγωγής και προκαθορισμού περιλαμβάνει, για ορισμένες εργασίες μικρού όγκου, διοικητικές επιβαρύνσεις που δεν δικαιολογούνται αν ληφθεί υπόψη η περιορισμένη σημασία των εργασιών αυτών 7 ότι ενδείκνυται, ως εκ τούτου, να καταστεί ελαστικότερο το καθεστώς αυτό 7

ότι, λαμβάνοντας υπόψη την πείρα που αποκτήθηκε, είναι ανάγκη να καταστούν αυστηρότεροι οι όροι εκδόσεως των ζητουμένων πιστοποιητικών όταν πρόκειται για διαγωνισμό που προκηρύσσεται σε τρίτη χώρα εισαγωγής 7

ότι είναι, ως εκ τούτου, σκόπιμο, να τροποποιηθεί ο κανονισμός (ΕΟΚ) αριθ. 3719/88 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1963/93 (4) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των σχετικών επιτροπών διαχειρίσεως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3719/88 τροποποιείται ως εξής:

1. Στο άρθρο 14 παράγραφος 3 δεύτερο εδάφιο, το ποσό «25 Ecu» αντικαθίσταται από το ποσό «100 Ecu».

2. Στο άρθρο 33 παράγραφος 5 δεύτερο εδάφιο, το στοιχείο α) αντικαθίσταται από το ακόλουθο κείμενο:

«α) Στην περίπτωση κατά την οποία το πιστοποιητικό έχει χρησιμοποιηθεί, λαμβάνοντας υπόψη τη μικρότερη ανοχή, εντός της προσθεσμίας ισχύος του, η εγγύηση καταπίπτει μέχρι ποσού ίσου με το 1 % του συνολικού ποσού της εγγυήσεως που αναφέρεται στο πιστοποιητικό, ως κατ' αποκοπή μείωση 7»

3. Στο άρθρο 44, η παράγραφος 6 αντικαθίσταται από το ακόλουθο κείμενο:

«6. Δεν δίδεται συνέχεια στις αιτήσεις πιστοποιητικών όταν, στη διάρκεια της προθεσμίας έκδοσης που έχει επιβληθεί για τις αιτήσεις πιστοποιητικών που αφορούν ορισμένα προϊόντα, έχει ληφθεί ειδικό μέτρο που εμποδίζει την έκδοση των πιστοποιητικών.

Κανένα ειδικό μέτρο που έχει ληφθεί μετά τη λήξη της εν λόγω προθεσμίας δεν μπορεί να εμποδίσει την έκδοση ενός ή περισσοτέρων πιστοποιητικών για τον σχετικό διαγωνισμό εφόσον ο αιτών έχει τηρήσει τους ακόλουθους όρους:

α) για τα στοιχεία που αναφέρονται στην παράγραφο 3 πρώτο εδάφιο προσκομίζονται τα κατάλληλα δικαιολογητικά 7

β) προσκομίζεται από τον αιτούντα αποδεικτικό στοιχείο της ιδιότητάς του ως υπερθεματιστή 7

γ) υποβάλλεται η σύμβαση, ή

δ) εφόσον δικαιολογημένα δεν υπάρχει σύμβαση, υποβάλλονται τα έγγραφα τα αποδεικτικά των υποχρεώσεων που αναλαμβάνονται με τον αντισυμβαλλόμενο ή τους αντισυμβαλλόμενους, μαζί με επιβεβαίωση της τράπεζας σχετικά με το άνοιγμα αμετάκλητης ενέγγυας πίστωσης η οποία χορηγείται από το χρηματοδοτικό φορέα του αγοραστή για τη συμφωνημένη παράδοση 7

ε) έχει συσταθεί η απαιτούμενη εγγύηση για την έκδοση του πιστοποιητικού.

Το ή τα πιστοποιητικά εκδίδονται μόνον για τη χώρα που αναφέρεται στην παράγραφο 3 πρώτο εδάφιο πρώτη περίπτωση και περιλαμβάνουν αναφορά του σχετικού διαγωνισμού.

Η συνολική ποσότητα για την οποία εκδίδονται το ή τα πιστοποιητικά είναι ίση με τη συνολική ποσότητα για την οποία ο αιτών έχει ανακηρυχθεί υπερθεματιστής και έχει υποβάλει τη σύμβαση ή τα δικαιολογητικά όπως αναφέρεται στο στοιχείο δ). Η ποσότητα αυτή δεν μπορεί να υπερβαίνει την αιτούμενη ποσότητα.

Εξάλλου, στην περίπτωση που ζητούνται περισσότερα πιστοποιητικά, η ποσότητα για την οποία εκδίδονται το ή τα πιστοποιητικά δεν μπορεί να υπερβαίνει την αρχικώς ζητηθείσα ποσότητα για κάθε πιστοποιητικό.

Για τον καθορισμό της περιόδου ισχύος του πιστοποιητικού, εφαρμόζεται το άρθρο 21 παράγραφος 1.

Κανένα πιστοποιητικό δεν εκδίδεται για την ποσότητα ως προς την οποία ο αιτών δεν έχει κηρυχθεί υπερθεματιστής ή δεν έχει τηρήσει έναν από τους όρους που αναφέρονται στα στοιχεία α), β), γ) και ε) ή α), β), δ) και ε).

Ο κάτοχος του πιστοποιητικού ή των πιστοποιητικών φέρεται ως ο κύριος υπεύθυνος για την απόδοση κάθε επιστροφής που καταβλήθηκε αχρεωστήτως εφόσον αποδειχθεί ότι το πιστοποιητικό ή τα πιστοποιητικά εκδίδονται βάσει συμβάσεως ή μιας από τις δεσμεύσεις που προβλέπονται στο στοιχείο, που δεν αντιστοιχεί στον διαγωνισμό ο οποίος έχει προκηρυχθεί από την τρίτη χώρα.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Το άρθρο 1 σημείο 2 εφαρμόζεται επίσης στους εκκρεμείς κατά τη στιγμή ενάρξεως ισχύος του παρόντος κανονισμού φακέλους.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1993.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 196 της 5. 8. 1993, σ. 22.

(3) ΕΕ αριθ. L 331 της 2. 12. 1988, σ. 1.

(4) ΕΕ αριθ. L 177 της 21. 7. 1993, σ. 19.